Et bilde som inneholder gress, utendørs, himmel, klær

KI-generert innhold kan være feil.**Et bilde som inneholder innendørs, pattedyr

Automatisk generert beskrivelseÅrsplan**

**Timenes gårds og naturbarnehage**

**2025-2026**

**Alle barn og unge opplever trygghet, tilhørighet og mestring**

Fastsatt av samarbeidsutvalget: 7/8 -2025

**Innhold**

[Vår barnehage 3](#_Toc159848036)

[Presentasjon av barnehagen 3](#_Toc159848037)

[Ny i barnehagen 3](#_Toc159848038)

[Overganger 3](#_Toc159848039)

[Hva er barnehagens årsplan? 3](#_Toc159848040)

[Felles verdier, retning og fokus – «sterkere sammen for barn og unge» 4](#_Toc159848041)

[Barnehagens hovedsatsingsområde 4](#_Toc159848042)

[Samarbeid 4](#_Toc159848043)

[Foreldresamarbeid 4](#_Toc159848044)

[Taushetsplikt, opplysningsplikt og politiattest 5](#_Toc159848045)

[Lek og læring i barnehagen 5](#_Toc159848046)

[Demokrati og barns medvirkning og deltakelse 5](#_Toc159848047)

[Omsorg og danning 5](#_Toc159848048)

[Kommunikasjon og språk 6](#_Toc159848049)

[Mangfold, likestilling og gjensidig respekt 6](#_Toc159848050)

[Bærekraftig utvikling 6](#_Toc159848051)

[Livsmestring og helse 6](#_Toc159848052)

[Barns rett til et trygt og godt barnehagemiljø 6](#_Toc159848053)

[Vurdering 6](#_Toc159848054)

[Progresjon 7](#_Toc159848055)

[Plan for arbeidet 7](#_Toc159848056)

# Vår barnehage

Denne årsplanen skal gi et innblikk i hvordan barnehagen vil jobbe i det neste året og hva vi vil ha fokus på i vårt arbeid for at barna skal trives og utvikle seg. Vi jobber etter formålet om at alle barn opplever trygghet, tilhørighet og mestring.

### Presentasjon av barnehagen

**Barnehagens kontaktinformasjon:**

Timenes gårds og naturbarnehage

Adr: Timenesveien 20, 4635 Kr. sand

Tlf: 947 83 533 (Trine), 90 68 98 98 (Silje)

Mail: [Jeisakse@online.no](mailto:Jeisakse@online.no)

Hjemmeside: timenes.barnehage.no.

Kidplan: Alle barnas foreldre får tilgang til appen kidplan. Her finnes alt av informasjon slik som viktige beskjeder, ting å huske på, dagsplaner/månedsplaner, bilder, dagrapporter osv. Her kan foreldre sende meldinger til barnehagen og omvendt. Og foreldre kan registrere dersom barnet er fri eller sykt. Kidplan er et viktig kommunikasjonsverktøy mellom barnehage og hjem. Derfor er det viktig at alle foreldre bruker det aktivt.

**Ansatte:**

Eiere: Trine og Jan Erik Isaksen

Styrer: Silje Frøysland

Pedagogisk leder: Malene Eftestøl

Fagarbeider: Solveig Schia

Fagarbeider: Linn Frøysland

Assistent: Inger Lise Haugland

Assistent: Brit Stensland

Vikar: Malea Hammer

**Info om barnehagen:**

Et bilde som inneholder utendørs, himmel, smårolling, tre

KI-generert innhold kan være feil.Timenes gårds og naturbarnehage ble startet i 1996 av Trine og Jan Erik Isaksen som fortsatt er eiere. Barnehagen ligger idyllisk til på timenes, ca 8km øst for Kristiansand. Barnehagen har 24 plasser for barn i alderen 0-6 år, og er en 1 avdelings barnehage. Vi vektlegger at barna skal få daglig omsorg og stell med dyr, samt bli godt kjent med naturen. Barnehagen har opp igjennom årene hatt flere ulike dyr. Fortiden har vi en ponni som heter Gismo, og kaninene Busty og Fersken.

Vi har også store turområder i umiddelbar nærhet, og mye skog. Dermed er alt tilrettelagt for at barna skal få gode opplevelser og kunnskap om naturen. Berhus gård som eies av Trine og Jan Erik, ligger rett ved siden av barnehagen. Der er vi på daglige besøk for stell, møkking og kos med dyrene våre. Store deler av dagen tilbringes ute året rundt. Vi mener barns tilgang til tett kontakt med dyr og natur er gull verdt!

**Åpningstider:**

Barnehagen åpner kl 07.00 og stenger kl 16.30. Vi ønsker at alle barn skal være i barnehagen til kl 09.30, da starter dagens planlagte aktiviteter. Barnehagens kjernetid er fra kl 09.30-14.30.

**Dagsrytme:**

Kl 7: Barnehagen åpner

Kl 7.45-8.30: Frokost for de som trenger det

Kl 9.30: Dagens planlagte pedagogiske aktiviteter starter (slik som samling, turer, baking, ridning osv)

Kl 10.30: Lunsj

Kl 11- 13.30: I dette tidsrommet er det noen barn som sover og andre har ulike aktiviteter.

Kl 13.30: 2.måltid

Kl 15.30 ca: Frukt

Kl 16.30: Barnehagen stenger

### Ny i barnehagen

Slik vil vi motta barnet ditt i barnehagen vår:

Å begynne i barnehage er ofte en like stor overgang for foreldre/foresatte som for barna. Derfor synes vi at det er viktig at overgangen mellom hjem-barnehage blir så myk som mulig for barnet. Den aller viktigste forutsetningen for at barnet skal ha det trygt i barnehagen er at dere som foreldre er trygge på at barnet har det bra i barnehagen. Vi ønsker derfor masse informasjon fra dere om barnet. Når barnet har fått plass i barnehagen vil dere få invitasjon til besøksdag i barnehagen. Dersom barnehagestart er i august, vil besøksdagen for nye barn være i juni. Dere vil også få tilbud om oppstartssamtale i midten av august.

Dere må regne med å bruke ca 1 uke på tilvenning ved oppstart. Det er veldig individuelt hvor fort barna «blir kjent», og hvor mye tid de trenger. Tilvenning må skje på barnets premisser, og i tett dialog mellom foreldre og barnehagepersonalet. De første dagene kan se slik ut:

Dag 1:

Dere kommer sammen med barnet til avtalt tidspunkt, og er der i ca 2 timer. Blir kjent med barnehagen, barn og personalet. Foresatte er til stede hele tiden. Personalet nærmer seg barnet gjennom lek.

Dag 2:

Samme som dag 1. Personalet nærmer seg barnet enda mer i forhold til lek og rutiner. Dersom barnet løsriver seg fra foresatte, kan de forsøke å holde seg litt i bakgrunnen. Det er lurest å gå hjem for dagen mens barnet har det gøy og ikke vil dra, da er det lettere å komme tilbake neste dag.

Dag 3: Foresatte holder seg mest i bakgrunnen, og personalet har mest kontakt med barnet. Denne dagen kan foresatte være borte litt hvis barnet er trygt, eller evt oppholde seg i et annet rom.

Dag 4 og utover: Samme som dag 3

Dette er bare et forslag, det er helt opp til dere foreldre hvordan dere vil gjøre det. Vi er en liten barnehage, og gjør individuelle tilpasninger etter barnas og foreldrenes behov. De første ukene kan det være lurt og ha kortere dager. Små barn bruker gjerne lengre tid på å bli trygg enn eldre barn.

### Overganger

**Overganger innad i barnehagen**

Vi er en 1-avdelingsbarnehage, og derfor vil det ikke være noen store overganger innad i barnehagen. Barnet bytter grupper etter alder. Vi deler barna inn i 3 grupper hvor samlinger og aktiviteter er tilpasset gruppen. Føll (0-2 år), ponni (3-4 år), og hest (5 års gruppa).

**Overgang barnehage – SFO og skole**

Barn skal ha et sammenhengende læringsløp fra barnehage til SFO og skole. Et samarbeid mellom barnehagen og SFO/ skolen er derfor viktig. Kristiansand kommune har utarbeidet [rutiner for dette samarbeide](https://kristiansand.extend.no/export/nyekristiansand/barnehagegrunnskole/docs/doc_5626/index.html?f)t.Både foreldre og barn deltar i arbeidet for å skape en trygg og god overgang. Barnehagen sender i samråd med foreldre et overføringsskjema til SFO og skole der også barnet har fått bidra med informasjon.

Slik forbereder barnehagen overgangen til SFO og skole for det enkelte barn:


* Siste året i Timenes gårds og naturbarnehage starter barna i” Temmelig hemmelig klubb” fra høsten av. Plan for dette kommer i august. Her jobber vi med begreper og preposisjoner, rim/regler, å vente på tur, rekke opp hånda, blyantgrep, lyd og begynnende bokstav erfaringer. Ved påsketider blir de ROSARUSS, og har” Russekro” hver uke. Her tar vi «russeknuter» hvor vi øver på skolefremmende aktiviteter.
* I jan/feb blir foresatte invitert på foreldremøte for skolestartere, som er i regi av hånes skole og barnehagene på hånes.
* Barna blir invitert på førskoledag på hånes skole sammen med foresatte i mai mnd
* Vi besøker hånes skole. Som regel i starten av juni.
* Vi deltar på aktivitetsdag i Solvika sammen med de andre skolestarterne på hånes i juni.
* Vi bruker” overgangssekken”. En sekk med overgangsobjekter som barna igjen møter i skolen. Skal være med på å skape trygghet og kontinuitet ved at barna møter noen av de samme tingene i barnehage og på skolen/SFO.
* For de barna med spesielle behov, følger vi kommunens oppfølgingsrutiner.
* Førskolebarna deltar på svømmekurs/vanntilvenning på AQ over 8 ganger

### Hva er barnehagens årsplan?

Loven sier at alle barnehager skal utarbeide en årsplan. Planen skal vise hvordan barnehagen jobber i tråd med Rammeplanen og lov om barnehager. Alt arbeid i barnehagen skal gjenspeile [barnehagelovens formål, § 1](https://lovdata.no/lov/2005-06-17-64/§1). Årsplanen har en dobbel funksjon, den skal både være et arbeidsredskap for barnehagepersonalet internt og den skal dokumentere barnehagens valg og begrunnelser for praksis i forhold til samarbeidspartnere og foreldre. Den skal blant annet vise hvordan barnehagen arbeider med omsorg, lek, danning og læring. Her må også progresjon tydeliggjøres. I tillegg skal det utarbeides planer for kortere og lengre tidsrom og for ulike barnegrupper etter behov.

### Felles verdier, retning og fokus – «sterkere sammen for barn og unge»

Vår barnehage er en del av oppvekstsektoren i Kristiansand der vi er felles om et rammeverk som legger føringer for alt arbeid i barnehager, skoler og andre tjenester for barn og familie. Vårt felles rammeverk gir tydelig retning gjennom formålet om at alle barn opplever trygghet, tilhørighet og mestring. <https://www.kristiansand.kommune.no/navigasjon/barnehage-og-skole/strategiplan/>Barnehagen skal ha prosesser rundt alle de fire kvalitetsområdene.



Hele rammeverket finner du [HER!](https://kristiansand.extend.no/export/nyekristiansand/rammeverk/docs/doc_4080/index.html?f)

# Barnehagens hovedsatsingsområde

Barnehagen har på bakgrunn av kartlegging av pedagogisk praksis, prioritert følgende hovedsatsingsområde for neste barnehageår:

- Voksenrollen i lek

I barnehageåret 2023/2024 begynte barnehagen å delta i REKOMP for små barnehager (Regional ordning for kompetanseheving i Kristiansand). Her jobber vi med utfordringer som opptar små barnehager og deler praksis imellom oss. Her deltar hele personalgruppen. I barnehageåret 2025/26 vil vi fortsette i dette nettverket. Hovedsatsningsområdet for vår barnehage er lek, herunder voksenrollen i lek. Hvordan vi kan tilrettelegge for, og skape god lek for alle barn i barnehagen.

Dette er viktig hos oss:

* Dele barnegruppen mest mulig
* Planlagte og Spontane turer i hverdagen for å gi felles opplevelser
* Tilstedeværende voksne. Vi deltar i barnas lek, og fungerer som støttespillere for de som trenger det
* Arbeidet med lek skal alltid ta utgangspunkt i barnas interesser. Barna skal få medvirke

# Samarbeid

Barnehagen har mange aktuelle samarbeidspartnere, - som barnevern, pedagogisk psykologisk tjeneste (PPT), mobilt team, helsestasjon, skoler, Universitetet i Agder etc. Her kan barnehagen hente hjelp og støtte, eller få innspill til sitt arbeid når det er behov for det.

Helsetjenester som omhandler barn, er nå samlokalisert i [Familiens hus](https://www.kristiansand.kommune.no/navigasjon/helse-velferd-og-omsorg/familiens-hus/) der man treffer helsesykepleier, familieterapeut, jordmor, fysioterapeuter, barnevernsarbeidere og skolehelsetjenesten. Også barnehagen henvender seg her når det er behov for det. Alle barnehager har fått tildelt en kontakthelsesykepleier som de møter minst to ganger pr. år.

### Foreldresamarbeid

Barnehagen skal samarbeide med foreldrene både individuelt og som gruppe. Foreldrenes medvirkning er nedfelt i barnehageloven. Foreldre skal ha mulighet til innflytelse gjennom Samarbeidsutvalg, foreldreråd, foreldremøter og foreldresamtaler. Oppdragelse er ifølge barnekonvensjonen og barneloven foreldrenes ansvar. Barnehagen skal være et supplement til hjemmet. Det er opprettet et eget [foreldreutvalg for barnehager i Kristiansand](https://www.kristiansand.kommune.no/navigasjon/barnehage-og-skole/barnehage/foreldreutvalg-for-barnehager-i-kristiansand/)i tillegg til [FUB nasjonalt](https://foreldreutvalgene.no/fub/). Dette er et fellesorgan for alle foreldre med barn i barnehagen i Kristiansand kommune.

Samarbeid om hvert enkelt barn skjer i de daglige møtene og i planlagte samtaler. Alle barnehager skal ha et samarbeidsutvalg som er rådgivende, kontaktskapende og samordnende organ for barnehagen og foreldrene. Samarbeidsutvalget fastsetter barnehagens årsplan.

I Timenes gårds og naturbarnehage samarbeider vi gjennom:

* Daglige samtaler v/levering og henting
* 2 foreldresamtaler i året. Flere ved behov
* 2 foreldremøter i året
* 2 samarbeidsutvalgsmøter i året med foreldrerepresentantene.
* Vi bruker appen kidplan som alle foresatte har tilgang til. Dette er et viktig kommunikasjonsverktøy mellom hjem og barnehage. Her kan foresatte blant annet melde ifra om syk/fri, se bilder, se ukeplan, lese dagrapporter, se sovetider på barnet deres. Sende og motta meldinger fra barnehagen.

### 

### Taushetsplikt, opplysningsplikt og politiattest

Alle som jobber i barnehagen, er pålagt [taushetsplikt](https://lovdata.no/lov/2005-06-17-64/§44) og må skrive under på et taushetsløfte i forhold til informasjon som gjelder barn, foreldre og personalet. Alle som jobber i barnehagen, må legge fram politiattest. Barnehagen har en lovpålagt [opplysningsplikt til barnevernet](https://lovdata.no/lov/2005-06-17-64/§45) som gjelder forhold de blir kjent med der barns helse og utvikling står i fare. Foreldre vil bli umiddelbart informert og involvert i saker som gjelder deres barn, med mindre det dreier seg om vold og overgrep, da har barnehagen plikt til å melde til politiet.

# Lek og læring i barnehagen

Barnehagen skal være et sted hvor barns behov for omsorg og lek blir ivaretatt og barndommens egenverdi anerkjennes. Vi skal bidra til at alle barn får en god barndom preget av trivsel, vennskap og lek. Barna skal oppleve et stimulerende miljø som støtter opp om deres lyst til å leke, utforske og lære å mestre. Dette skal blant annet komme til utrykk i arbeid med rammeplanens fagområder. Fagområdene er:

* kommunikasjon, språk og tekst
* kropp, bevegelse, mat og helse
* kunst, kultur og kreativitet
* natur, miljø og teknologi
* etikk, religion og filosofi
* nærmiljø og samfunn
* antall, rom og form

Barnehagen skal bidra til læringsfellesskap der barna skal få bidra i egen og andres læring. Barns lek og medvirkning preger barnehagehverdagen. Når det gjelder lek og læring vil vi:

* bruke gården, dyrene og naturen aktivt i arbeidet med lek og læring. Dette er hovedfokus for vår barnehage.
* Hos de minste sitter de ansatte på gulvet i barnehøyde og deltar i samspill med barna.
* I uteleken er ansatte aktivt til stede i lek med barna. De ansatte skal være tilgjengelig på hele uteområdet.
* Ansatte legger til rette for og inspirerer til ulike former for lek.
* Barn gis støtte og strategier til selv å løse konflikter de står i. Vi bruker pinnsvin og kanin opplegget aktivt her.
* Ansatte støtter opp om relasjoner mellom barn.
* Vi gir barna erfaringer som inspirerer til lek
* Vi hjelper barn som strever inn i leken
* I arbeidet med lek og læring tar vi utgangspunkt i barnas interesser og medvirkning.

### 

### Demokrati og barns medvirkning og deltakelse

Vår barnehage skal være et sted som fremmer danning og læring. Barnehagen skal fremme demokrati og være et inkluderende felleskap hvor barna får anledning til å ytre seg, blir hørt og delta.

Barns medvirkning handler først og fremst om en holdning hos de voksne i relasjonen med barn. Barn skal bli møtt som et selvstendig menneske. Uavhengig av alder og forutsetninger skal barn få erfare at deres stemmer blir lyttet til. Vi skal sørge for at barnas erfaringer og synspunkter får innflytelse på det som skjer i barnehagen. Vi har dette året valgt å jobbe med demokrati og medvirkning på denne måten:

* Samling/barnemøter hvor vi spør barna om ting som opptar dem
* Barnas samling hvor de velger sanger, rim/regler og eventyr
* Observere hva som opptar barna og spille videre på dette. Gjennom tema eller tilrettelegging av lek
* Vi er bevisst på at også de aller minste barna har sine helt spesielle måter å kommunisere og vise hvordan de har det på. Her blir det aktuelt å rette oppmerksomheten mot de små barnas uttrykksformer. Deres uttrykksformer må i større grad tolkes da deres kommunikasjon retter seg mot det kroppslige, i motsetning til det verbale. I barnehagen handler det om å gi rom for barnas ulike perspektiver, vise respekt for deres meninger og intensjoner.

### Omsorg og danning

Barnehagen skal legge til rette for omsorgsfulle relasjoner preget av tillit, nærvær, varhet og trygghet. Barn skal få omsorg av voksne og andre barn, og samtidig øve seg på selv å gi omsorg. De voksne skal veilede barn og hjelpe dem i spenningen mellom sosialisering i gruppen og ivaretakelse av de individuelle behov. Når det gjelder omsorg og danning vil vi ha fokus på:

* Barna blir møtt og ønsket god morgen av en ansatt i garderoben hver dag når de kommer til barnehagen
* Alle barn skal oppleve at de blir sett gjennom sine ord og handlinger.
* Alle barn skal føle trygghet i barnehagen
* Barna skal oppleve å få dekket egne behov samtidig som de må lære å ta hensyn til andre.
* Vi lærer mye om omsorg for andre gjennom dyrene våre
* Når barna går hjem for dagen sier vi takk for i dag, og forteller foreldre/foresatte om hvordan dagen har vært

### Kommunikasjon og språk

Vår barnehage skal være et sted som fremmer barns kommunikasjon og språkutvikling i omgivelser der voksne er bevisst sin rolle som språklige forbilder. Barnehagen arbeider systematisk med å utvikle barnehagens språkmiljø i forhold til språkstandard for barnehagene i Kristiansand. Språkarbeidet inngår blant annet i barnehagens arbeid med fagområdene. Dette året vil vi fokusere på:

* De ansatte skal være gode språklige modeller
* Høytlesning hver dag. Vektlegge dialogisk lesning
* Bevisst benevning og oppfordre barna til å bruke språket aktivt.
* Legge til rette for gode samtaler, og stille åpne spørsmål.
* Være oppmerksomme og bidra til at alle barn får delta og bruke språket sitt aktivt i forskjellige typer lek og aktiviteter. Legge til rette for aktiviteter som er inkluderende
* Legge til rette for lek som inviterer til bruk av språket.
* De ansatte fortsetter arbeidet med språkløyper: dette er en kompetanseutviklingspakke som presenterer ulike aktiviteter og temaer som er sentralt for språkutvikling hos alle barnehagebarn
* Bruk av prosjektarbeid over tid som tar utgangspunkt i barnas interesser.

Et bilde som inneholder utendørs, smårolling, klær, grunn

KI-generert innhold kan være feil.

### Mangfold, likestilling og gjensidig respekt

Vår barnehage skal være et sted som fremmer vennskap og fellesskap. Barna skal oppleve å være en betydningsfull person i felleskapet. Barn og voksne har en absolutt verdi. Barnehagen skal være preget av åpenhet og raushet der mangfold brukes som en ressurs. Barnehagen skal blant annet gjennom fagområdene jobbe med mangfold, likestilling og gjensidig respekt. Dette året skal vi spesielt jobbe med:

* Hos oss jobber vi kontinuerlig med inkludering. Vi jobber med temaer som går på å behandle hverandre og hverandres meninger med respekt. Samt inkludere, samarbeide, dele og si unnskyld.
* Hvert år har vi filosofi uker med Pinnsvinet og Kaninen. Dette er et opplegg som tar opp viktige problemstillinger innenfor sosial kompetanse. Opplegget tar utgangspunkt i kjente situasjoner som kan oppstå i barnehagen og hjemme, og gir barna enkle modeller for konfliktløsning**.**
* Ettersom vi er en 1 avdelings barnehage, er de yngste og største sammen og kan lære av hverandre
* Når et barn har bursdag, sier alle de andre barna en positiv ting om bursdagsbarnet eller noe som det barnet er god til. Dette får bursdagsbarnet med seg hjem.
* Hvert år deltar barnehagen i «FORUT barneaksjon». Her gjør vi oss erfaringer med barn fra andre land i andre livssituasjoner.
* Hos oss er materiell og utstyr kjøpt inn med tanke på at både gutter og jenter skal ha glede av det. Vi har en reflektert holdning til dette, og oppfordrer gjerne guttene og jentene til å prøve andre arenaer enn hva som vanligvis legges til rette for sitt kjønn. Vi bygger hytter i skogen, snekrer, syr og maler og tegner. Og både gutter og jenter er med. Dette er viktig, både for å oppnå likestilling, men og for at barna styrker mestringsfølelsen. I rolleleken oppfordrer vi jenter og gutter til å leke eller være det samme.
* Vi bruker opplegget” kroppen er min” med de eldste barna i barnehagen. Dette er et samtaleverktøy utviklet av Inger Lise Andersen og Siri Søftestad som har som målsetning å:

1. styrke barnas begrepsapparat, selvfølelse, egenverd, og respekt for egen og andres identitet og grenser.
2. Å styrke mulighetene for avdekking av krenkelser, omsorgssvikt, vold og seksuelle overgrep mot barn
3. Å forebygge krenkelser, omsorgssvikt, vold og seksuelle overgrep ved at barna lærer å respektere andres kropp og grenser.

### Bærekraftig utvikling

Et bilde som inneholder innendørs, person, bord, vegg

KI-generert innhold kan være feil.Vår barnehage skal være et sted som fremmer omsorg for verden vi lever i både her og nå og i fremtiden. Barna skal oppleve verdien av å ta vare på seg selv, andre og naturen. Barnehagen skal legge grunnlaget for barns evne til å tenke kritisk, handle etisk og vise solidaritet. Gjennom fagområdene skal barnehagen jobbe med bærekraftig utvikling og dette året vil vi spesielt jobbe med:

1. Barna skal lære litt om hvor maten kommer fra.

* Vi snakker om hvor maten kommer fra. Melk kommer fra kua, kjøttet får vi fra dyrene osv
* Vi setter poteter på våren, og tar de opp om høsten.
* Vi dyrker gulrøtter, sår karse

1. Barna lærer om kildesortering
2. Barna får erfaringer med at liv blir til og liv går tapt. Slik er det på en gård med dyr. Hvert år blir det født føll på gården, og det hender også at liv går tapt. Det blir mye tanker og refleksjoner rundt dette.

### Livsmestring og helse

Vår barnehage skal være et sted som fremmer livsglede, humor, undring og medopplevelser, vi skal legge til rette for at barna blir robuste og trygge, og kjenner tilhørighet til tilbarnehagens sosiale fellesskap.

Barna skal oppleve å mestre sine hverdager og liv, i trygge omgivelser med rom for utforskning og sunne helsevaner. Barnehagen skal jobbe med livsmestring og helse blant annet i møte med rammeplanens fagområder og vil dette året spesielt jobbe med:

1. Fokus på sunn mat og matglede:

* Barna er med å tilberede maten.
* 1-2 varme måltider pr uke
* Vi baker grovt brød eller rundstykker hver mandag
* Oppskåret frukt/grønnsaker hver dag.
* Fokus på sunne matvarer, mindre bruk av halvfabrikat og ultraprosseserte matvarer. Mer mat laget fra bunnen av.

1. Fokus på aktivitet og bevegelse

* Barna er ute hver dag
* Oppmuntre barna til bevegelseslek. For eksempel regelleker og hinderløype om vår, sommer og høst. Aking på vinteren.
* Minirøris
* Daglige turer i nærområdet
* I turdag hver uke – lengre tur

1. Robuste barn

Et bilde som inneholder innendørs, tegnefilm, Barnekunst, Babyleker

KI-generert innhold kan være feil.Å gi barna en indre tro på at de er noe verdt er helt avgjørende. Karakterdannelse og robusthet er viktigere enn noensinne, fordi barn nå i dag får rikelig med påvirkning og trenger mot til å stå ved sine meninger, og til å si nei. Hva er et godt liv for barn? Den danske psykologen Per Schultz Jørgensen sier dette:” Det er å styrke barnets karakter ved å gi dem struktur og ansvar. De må lære å bære sin pose selv”. Voksne skaper trivsel for barn gjennom nærvær og trygghet, med normer og empati. Vi må møte barn på følelsene sine uten å frata dem ansvaret for eget liv. Vi må hjelpe barn til å tro at de kan, og vi må hjelpe dem til å oppdage egne ressurser.

1. I januar hvert år har vi besøk av den uheldige dukkemannen Henry som lærer barna om førstehjelp
2. Barnehagen deltar hvert år på brannvernuka. Vi har også eget opplegg for barna med hånddukkene Eldar og Vanja som lærer barna litt om brannvern.
3. Svømmeopplæring for førskolebarna. Hvert år tar førskolebarna svømmekurs på Aquarama. Opplæringen har som formål og få barna trygge i vannet.

### Barns rett til et trygt og godt barnehagemiljø

Et godt leke og læringsmiljø omfatter alle deler av det psykososiale miljøet, som vennskap, inkludering og forebygging av krenkelser, trakassering, vold og mobbing. Barnehagen skal ha nulltoleranse for alle typer krenkelser. De ansatte har aktivitetsplikt, jfr§41,42 og 43 i barnehageloven, til å følge med, melde fra, undersøke og sette inn tiltak. Kristiansand kommune har utarbeidet en felles [veileder for arbeidet med trygt og godt barnehagemiljø](https://kristiansand.extend.no/export/nyekristiansand/barnehagetrygg/docs/doc_8416/index.html?f).

Slik vil vår barnehage jobbe med å forebygge, avdekke, stoppe, håndtere og følge opp mobbing i tråd med barnekonvensjonen og verdiene i Rammeplanen:

**Forebygging:**

For barn er venner og lek en forutsetning for å trives i barnehagen. Relasjoner og lekekompetanse er fokusområder for barnehagens arbeid med forebygging av mobbing, utestengelse og andre krenkelser. De barnehageansatte må støtte barn i etablering av vennskap og utvikling av lekekompetanse i barnehagen. Det er viktig å involvere foreldre i dette arbeidet De ansatte i barnehagen skal være aktivt tilsted ved å observere, tilrettelegge og delta i barnas lek. I tillegg er det viktig å jobbe aktivt med egen praksis. Dette kan gjøres gjennom observasjoner, praksisfortellinger og pedagogisk analyse.

Slik gjør vi det:

* Leken prioriteres høyt i hverdagen, og arbeidet med lek er bevisst og pedagogisk
* Personalet støtter barns vennskapsrelasjoner
* Personalet bruker anerkjennende kommunikasjon i arbeidet med barna og seg imellom. Personalet er gode rollemodeller
* Barna får støtte av de voksne ved behov og veiledes i konfliktsituasjoner.
* Personalet arbeider systemmatisk med holdninger og forståelser av barns uttrykk gjennom pedagogisk dokumentasjon og analyse (PA analyse)
* Godt foreldresamarbeid (daglig dialog, foreldresamtaler og foreldremøter)
* Dersom bursdagsinvitasjoner deles ut i barnehagen, skal alle barna på samme gruppe inviteres. F.eks. alle på hestegr/ponni/føllgruppa slik at ingen blir utestengt. Bursdagsinvitasjoner har en enorm makt blant barn. Inkludering som tema skal tas opp jevnlig på foreldremøter.
* Barnesamtaler
* Vi jobber med barns sosiale ferdigheter gjennom” pinnsvin og kanin” opplegget. Som går på sosiale ferdigheter som å dele, vente på tur, si stopp, samarbeide, vise følelser m.m.

***Avdekke:***

Det er viktig å jobbe bevisst med observasjon for å se barn som ikke opplever et trygt og godt barnehagemiljø. Mobbing/utestengelse/krenkelser kan vise seg på ulike måter. Barn har ulike handlingsmønstre for ekskludering. Det er viktig at barnehageansatte har kunnskaper om dette.

Slik gjør vi det:

* Alle barn opplever anerkjennende tilbakemeldinger.
* Det jobbes aktivt med inkludering
* Ansatte sier ifra om de observerer barn som ikke har et trygt og godt barnehagemiljø eller hendelser som tyder på dette. Meldeskjema skal brukes. Styrer tar stilling til om saken skal undersøkes videre. Bruk undersøkelsesskjema. Hvis det blir avdekket at et barn ikke har et trygt og godt barnehagemiljø skal det skrives aktivitetsplan.

***Følge opp saker:***

Barn har ulike handlingsmønstre for å fortelle om mobbing eller mistrivsel i barnehagen. Når en ser disse signalene, er det viktig å reagere raskt og støtte opp om barnet. Når det gjøres konkrete tiltak, er det viktig og ha en systemisk tilnærming til det. Tiltak må inkludere hele systemet (jf. FLIK)

Når det avdekkes at et barn ikke har et trygt og godt barnehagemiljø skal vi:

* Ta imot barnets subjektive opplevelse som en sannhet
* Informere foresatte og starte samarbeid og dialog
* Deler informasjon med hele personalgruppen
* Barnet løftes frem og omtales positivt av de voksne
* Jevnlige samtaler med barnet
* Det lages en aktivitetsplan med konkrete tiltak
* Tiltakene evalueres i samarbeid med foresatte.
* Det skal utarbeides skriftlig referat fra møter

### Vurdering

Barnehagen utvikles gjennom jevnlig å vurdere det pedagogiske arbeidet. Ved å reflektere over egen praksis er målet å utvikle kvaliteten på tilbudet til beste for barna. Foreldreundersøkelsen og andre kartlegginger er viktige data for barnehagen i vurderingsarbeidet. Barnehagen har flere metodiske verktøy i vurderingsarbeidet, blant annet brukes pedagogisk analyseverktøy som PA eller SMTTE og ulike metoder for pedagogisk dokumentasjon som for eksempel bilder fra aktiviteter og rutinesituasjoner i hverdagen eller korte praksishistorier. Når barnehagen arbeider med egenvurdering og progresjon kan den pedagogiske dokumentasjonen være et verdifullt utgangspunkt for felles refleksjon og samtaler om arbeidet, som kan danne grunnlag for å utvikle stadig bedre praksis.

ProgresjonBarnehagen skal hver dag legge til rette for at alle barn får varierte leke-, aktivitets- og læringsmuligheter. Progresjon i barnehagen handler om at leken og barnehagens innhold skal være i utvikling, slik at alle barna kan møte nye utfordringer som vekker nysgjerrighet, lærelyst og utforskertrang. I barnehagen skal progresjon knyttes til prosesser som lek og opplevelser, og ikke til læringsmål. I vurderingsarbeidet spør vi oss: Hvordan legger vi til rette for progresjon i vår praksis når det gjelder pedagogisk innhold, arbeidsmåter, leker, materialer og utforming av fysisk miljø? (Rammeplanen, 2017, s.44)

### Plan for arbeidet

I denne årsplanen har vi skissert noen tema og fokusområder innenfor viktige områder i barnehagens tilbud. Med utgangspunkt i disse skal personalet i fellesskap vurdere egen praksis. Dette skal ligge til grunn for videre arbeid, læring og utvikling av et stadig bedre barnehagetilbud.  
Slik vil vi jobbe med vurdering og progresjon:

* Årsplanen er grunnlaget for vurderingsarbeidet vårt. Vi evaluerer årsplanen 2 ganger pr år Før jul og før sommeren. Hele personalgruppen deltar i arbeidet. Barnas synspunkter og erfaringer skal også tas med i vurderingen. For å få disse vurderingene frem må vi bruke observasjon og barnesamtaler i forkant.
* Vi deltar i rekomp for små barnehager
* Vi jobber med ulike praksisfortellinger knyttet til ulike temaer på planleggingsdager
* Vi bruker PA analyse
* Barnehageåret 2025/2026 skal vi jobbe med UDIR sin kompetansepakke for et godt og trygt barnehagemiljø